**Глаголи**

**значење глагола и њихове граматичке категорије (особине)**

Драги петаци, до сада смо од променљивих врста речи обрадили именице, заменице, придеве и бројеве. Ви знате да у променљиве врсте речи спадају и глаголи. Данас почињемо са њиховом обрадом. Ово што сада будемо радили, преписаћете у своје свеске за школски рад, а уколико нешто буде нејасно додатно ћу вам објаснити.

На почетку проверите своје знање о глаголима из претходних разреда тако што ћете у свакој реченици подвући ту врсту речи.

(Пре него што кренете са радом можете се на датом линку подсетити како се деле глаголи према значењу <https://www.youtube.com/watch?v=V0UQRUodeZc> ).

1. Редари бришу таблу и пријављују одсутне ученике.
2. Спремила сам себи сендвич и понела га у школу.
3. Филип се разболео пре два дана.
4. Снег је вејао данима.
5. Грми и сева.

Када подвучете глаголе разврстајте их према значењу.

* Подсетили сте се да су глаголи променљиве речи које означавају: **радњу, стање и збивање.**
* **РАДЊА:** пливати, шетати, трчати, градити, рећи...
* **СТАЊЕ:** заљубити се, сањати, обрадовати се, спавати..
* **ЗБИВАЊЕ:** снежити, росити, свитати, разданити се, грмети, севати...
* Сада прочитајте следећу реченицу и одговорите на питања:

 **Бринула је о мађем брату са пуно љубави и нежности.**

1. Које лице врши радњу у реченици?
2. На основу глагола у служби предиката, закључи у ком роду је субјекат који врши радњу.
3. У ком је броју глагол у реченици?
4. У ком времену се врши радња у реченици?
* Запажате да код глагола који је у реченици дат у служби предиката можемо да одредимо: лице, род, број и време.

Глаголи имају следеће особине (категорије): **ЛИЦЕ, РОД, БРОЈ, ГЛАГОЛСКИ ВИД, ГЛАГОЛСКИ РОД, ГЛАГОЛСКЕ ОБЛИКЕ (ВРЕМЕ И НАЧИН)**

* **Домаћи (који ми нећете слати, ово је само да провежбате):**
1. Разврстај глаголе не оне који означавају радњу, стање и збивање.

ВОЗИТИ, МАШТАТИ, ДИЗАТИ, СВИТАТИ, УОЗБИЉИТИ СЕ, СМРКАВАТИ СЕ

радња:

стање:

збивање:

1. Закључи на основу предиката које лице врши радњу у следећим реченицама:

А) Читамо најлепше писмене задатке на часу српског језика.

Б) Отишао си са забаве, а ниси се никоме јавио.

В) Дечаци, послаћете писмо на ову адресу.

* То би било све за данас. Срдачно вас поздрављам и чувајте се!

Наставница Марија